in die Getty Center, Los Angeles
in die Getty Villa, Pacific Palisades
Die J. Paul Getty Museum is 'n kunsmuseum in Los Angeles, Kalifornië wat sy oorsprong in die Amerikaanse oliemagnaat J. Paul Getty (1892–1976) se privaat kunsversameling het. As 'n program van die J. Paul Getty Trust streef die museum daarna om die publiek se kennis oor visuele kunste asook kritiese kunsgenot te bevorder. Hiervoor word kunswerke van die hoogste gehalte versamel, bewaar, ten toon gestel en die idees daaragter verduidelik. Om sy missie te bereik is die museum steeds besig om sy versameling deur middel van kunsaankope en skenkings uit te brei.
Die museum het tans twee liggings met kontrasterende boustyle:
In die J. Paul Getty Museum in die Getty Center te Los Angeles word Westerse kuns van die Middeleeue tot hede - Europese skilderye, tekeninge, beeldhoukuns, geïllustreerde handskrifte, dekoratiewe kuns en Europese en Amerikaanse fotografiese kuns - ten toon gestel.
Die J. Paul Getty Museum in die Getty Villa in Pacific Palisades fungeer as museum en opvoedkundige sentrum wat aan die kuns en kultuur van antieke Griekeland, Rome en Etrurië gewy is. Die Villa, wat deur die antieke Villa dei Papiri in Herculaneum geïnspireer is, bewaar tans sowat 44 000 antieke kunswerke waarvan 1 200 besigtig kan word.
Die museum se bedrywighede word aangevul deur spesiale uitstallings, publikasies, opvoedkundige programme wat op 'n wye verskeidenheid gehore gemik is en 'n program van uitvoerende kunste. Die museum se webtuiste maak deel uit van die bedrywighede, net soos die gereelde internasionale uitruil van kunswerke, vakkundige personeel en kennis.
Met 'n geskatte 1,7 miljoen besoekers in 2013 is die J. Paul Getty Museum in die Getty Center een van die mees besoekte musea in die Verenigde State.
↑ About the J. Paul Getty Museum. Besoek op 28 Februarie 2016
Wikimedia Commons het meer media in die kategorie J. Paul Getty Museum.
Koördinate: 34°4′39″N 118°28′30″W﻿ / ﻿34.07750°N 118.47500°W﻿ / 34.07750; -118.47500
Ontsluit van "https://af.wikipedia.org/w/index.php?title=J._Paul_Getty_Museum&oldid=1456859"	Kategorieë: Geboue en strukture in Los AngelesMuseums in die Verenigde StateVersteekte kategorie: Koördinate op Wikidata	Navigasie-keuseskerm
БашҡортсаБеларускаяCatalàČeštinaDeutschΕλληνικάEnglishEspañolFrançaisՀայերենBahasa IndonesiaItaliano日本語한국어LatinaLietuviųNederlandsPolskiРусскийTürkçeУкраїнська中文	Wysig skakels	Die bladsy is laas op 23 Mei 2016 om 14:55 bygewerk.